Vark (astrologie) - Wikipedia
Die Vark (Chinees: 豬, zhū) is die twaalfde en laaste dier in die twaalfjaarlikse siklus van die Chinese astrologie, volgens die Chinese kalender. Dit hou ook verband met Oos-Asiatiese diereriem- en kalenderstelsels. Die Jaar van die Vark word verbind met die Aardse taksimbool 亥.
In die Japannese en Tibettaanse astrologie word die Vark vervang met die Wildevark.
3 Varke en hul maats
Volgens een legende is daar ’n rede vir die volgorde van die twaalf diere in die twaalfjaarsiklus. Daarvolgens is ’n resies oor ’n groot rivier gehou en die volgorde van die diere in die siklus is die volgorde waarin hulle die resies voltooi het. In dié verhaal het die Vark honger geword en gestop om iets te eet. Daarna het hy aan die slaap geraak. Hy het net betyds wakker geword om die twaalfde plek te behaal voor die resies verby was.
Dieselfde twaalf diere word gebruik om die siklus van ure in ’n dag te simboliseer – elk word verbind met ’n tydperk van twee uur. Die tydperk van die Vark is van 21:00 tot 23:00 – die tyd wanneer varke lekker slaap.
In Chinese simbologie word Varke beskou as goedhartig, getrou en eerlik, maar ook naïef, liggelowig en traag.
Mense wat binne dié datums gebore is, is in die Jaar van die Vark gebore, met ook die volgende elementêre teken:
4 Februarie 1935 23 Januarie 1936 Houtvark
22 Januarie 1947 9 Februarie 1948 Vuurvark
8 Februarie 1959 27 Januarie 1960 Aardvark
27 Januarie 1971 14 Februarie 1972 Metaalvark
13 Februarie 1983 1 Februarie 1984 Watervark
31 Januarie 1995 18 Februarie 1996 Houtvark
18 Februarie 2007 6 Februarie 2008 Vuurvark
5 Februarie 2019 24 Januarie 2020 Aardvark
23 Januarie 2031 10 Februarie 2032 Metaalvark
10 Februarie 2043 29 Januarie 2044 Watervark
Varke en hul maats[wysig | wysig bron]
Aardse tak van geboortejaar Hai
Gelukkige nommers 2, 5, 6, 8; vermy: 3, 4, 9
Gelukkige blomme Lelie van enige spesie
Gelukkige kleure Geel; vermy: rooi, blou
Naaste Westerse teken Skerpioen
↑ "Chinese Zodiac - Pig". Travel China Guide. TravelChinaGuide.com. Besoek op 25 Augustus 2018.
↑ ricardobaddouh (2014-01-28). "Tibetan Astrology – Table of Year-Animal-Element". Besoek op 2017-06-09.
↑ "Chinese Zodiac – Pig". Your Chinese Astrology. Besoek op 25 Augustus 2018.
Wikimedia Commons het meer media in die kategorie Vark (astrologie).
← Hond (戌) Vark (亥) Volgende teken
Rot (子) →
Ontsluit van "https://af.wikipedia.org/w/index.php?title=Vark_(astrologie)&oldid=1894376"